Държавен вестник, бр. 83, 2019 г., стр. 15

БРОЙ  83	
Д Ъ Р Ж А В Е Н  В Е С Т Н И К 	
СТР.  15  
Право на достъп до информация, свързана 
със сделки с финансови инструменти
Чл. 227к. (1) Всеки инвеститор има пра­
во на достъп до информация, свързана със 
сделки с финансови инструменти, по които 
той е страна, чрез участник в системата за 
сетълмент на централен депозитар на ценни 
книжа.
(2) В правилата по чл. 227и, ал. 1 централ­
ните депозитари на ценни книжа определят 
реда и начина за достъпа по ал. 1.
Изключение от приложното поле
Чл. 227л. Разпоредбите на тази глава се 
прилагат съответно към централните де­
позитари на държавни ценни книжа и към 
системите за сетълмент на държавни ценни 
книжа съобразно чл. 1, параграф 4 от Регла­
мент (ЕС) № 909/2014.
Раздел II
Възстановяване и преструктуриране на цен­
трални депозитари на ценни книжа
Орган по преструктуриране на централ­
ните депозитари на ценни книжа
Чл. 227м. (1) Комисията за финансов 
надзор е орган за преструктуриране на цен­
тралните депозитари на ценни книжа, уста­
новени в Република България. Решенията на 
комисията като орган за преструктуриране 
се вземат по предложение на члена на коми­
сията по чл. 3, т. 5 от Закона за Комисията 
за финансов надзор.
(2) В правилника на комисията се опре­
деля структурното звено, което подпомага 
комисията и члена на комисията по чл. 3, т. 5 
от Закона за Комисията за финансов надзор 
при упражняване на функциите им по ал. 1.
(3) В правилника на комисията се опре­
делят правилата за работата на звеното по 
ал. 2, включително относно опазването на 
професионалната тайна и обмена на инфор­
мация с други структурни звена в комисията 
и с други органи.
План за възстановяване
Чл. 227н. (1) Централният депозитар на 
ценни книжа изготвя и поддържа план за 
възстановяване със съдържание съгласно 
чл. 8, параграф 3 от Делегиран регламент 
(ЕС) 2017/392.
(2) Централният депозитар на ценни книжа 
извършва преглед и актуализация на плана 
му за възстановяване най-малко веднъж 
годишно или след промяна в правната му 
форма, структурата на управление или ор­
ганизационната му структура, стопанската 
му дейност или финансовото му състояние, 
което може да окаже съществено влияние 
върху плана за възстановяване или да наложи 
промяна в него.
(3) Заместник-председателят може да 
поиска от централния депозитар на ценни 
книжа да актуализира плана за възстано­
вяване по-често от предвиденото в ал. 2 
или да включи в плана за възстановяване и 
допълнителна информация.
(4) Ръководният орган на централния 
депозитар на ценни книжа одобрява плана 
за възстановяване, след което планът се 
представя в комисията.
(5) В срок до 6 месеца от представянето 
на плана за възстановяване и след консулта­
ция с органите по чл. 12 от Регламент (ЕС) 
№ 909/2014 комисията извършва преглед и 
оценка на плана за възстановяване.
(6) Комисията за финансов надзор уве­
домява централния депозитар на ценни 
книжа за оценката по ал. 5, като, когато 
планът за възстановяване има съществени 
слабости или са налице съществени пречки 
за прилагането му, комисията изисква от 
централния депозитар на ценни книжа да 
представи в двумесечен срок преработен 
план за възстановяване.
(7) Комисията за финансов надзор може 
да изиска от централния депозитар на цен­
ни книжа да направи конкретни промени в 
преработения план за възстановяване, когато 
смята, че слабостите и пречките не са били 
отстранени по подходящ начин.
(8) Ако централният депозитар на ценни 
книжа не представи преработен план за 
възстановяване или ако комисията прецени, 
че установените слабости и пречки не са от­
странени по подходящ начин с представения 
преработен план и не е налице възможност да 
бъдат отстранени съгласно ал. 7, комисията 
изисква в определен от нея срок от централ­
ния депозитар на ценни книжа да планира 
промени в своята дейност с цел отстраняване 
на слабостите в плана за възстановяване или 
пречките за прилагането му.
План за преструктуриране
Чл. 227о. (1) Комисията за финансов надзор 
по предложение на члена на комисията по 
чл. 3, т. 5 от Закона за Комисията за финансов 
надзор приема план за преструктуриране за 
всеки централен депозитар на ценни книжа, 
установен в Република България.
(2) Планът за преструктуриране по ал. 1 
се изготвя след консултация с органите по 
чл. 12 от Регламент (ЕС) № 909/2014.
(3) При изготвянето на плана за преструк­
туриране се отбелязват всички съществени 
пречки пред възможността за преструктури­
ране, а когато е необходимо и оправдано, се 
очертават действия за тяхното преодоляване.
(4) Планът за преструктуриране предвижда 
различни сценарии, включително сценарии, 
при които неизпълнението на задълженията 
произтича само от състоянието на конкретния 
централен депозитар на ценни книжа или е 
проявление на финансова нестабилност на 
ниво система.